
Vă înaintăm, alăturat, raportul comun asupra Legii pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, transmisă Comisiei pentru buget, finanţe şi bănci şi Comisiei pentru administraţie publică şi amenajarea teritoriului, ca urmare a cererii Preşedintelui României de reexaminare a acesteia, cu adresa nr. PLx.507/2020/2021 din 27 septembrie 2021. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	       PREŞEDINTE,
	

	Simona BUCURA-OPRESCU
	Bogdan - Iulian HUŢUCĂ

RAPORT COMUN
asupra Legii pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România
- cerere de reexaminare la solicitarea Președintelui României -

 În conformitate cu prevederile art. 140 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate prin adresa nr. PLx.507/2020/2021 din 27 septembrie 2021, cu Legea pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, aflată în procedură de reexaminare, potrivit art.77 alin.(2) din Constituţia României, ca urmare a cererii Preşedintelui României.

Conform prevederilor art. 75 din Constituţia României, republicată şi ale art. 92, alin(9) din Regulamentul Camerei Deputaţilor, republicat, Camera Deputaţilor este Cameră decizională. 

La data de 21 iulie 2021, Preşedintele României a cerut reexaminarea Legii pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.


În cerere se arată că Legea trimisă la promulgare se impune a fi reexaminată din următoarele motive: Legea vizează pe lângă aprobarea măsurilor cuprinse în OUG nr.122/2020, şi o serie de intervenţii legislative referitoare la Programul pilot de descentralizare pentru dezvoltarea teritorială integrată pentru perioada de programare 2021-2027.

Dispoziţii referitoare la derularea Pogramului pilot de descentralizare pentru dezvoltarea teritorială, sunt prevăzute şi la art unic, pct.3 din Legea nr.176/2020 pentru aprobarea Ordonanţei de urgenţă a Guvernului nr 60/2020. 

În acest context , al existenţei unor dispoziţii ce reglementează în mod diferit derularea Programului pilot de descentralizare, precum şi includerea acestor prevederi în acte normative diferite, Preşedintele României a solicitat reexaminarea Legii pentru a se stabili un cadru normativ coerent prin instituirea unor norme clare, lipsite de orice echivoc cu privire la Programul Pilot de descentralizare .

Senatul, în calitate de primă Camera sesizată, a adoptat Legea pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România , în şedinţa din data de 20 septembrie 2021, în forma prezentată de către Guvern. 
Potrivit prevederilor art. 62 şi art. 64 din Regulamentul Camerei Deputaţilor, republicat, reexaminarea Legii a avut loc în şedinţe separate.
Comisia pentru administraţie publică şi amenajarea teritoriului a reexaminat Legea, menţionată mai sus, în şedinţa din 12 octombrie 2021. Membrii Comisiei pentru administraţie publică şi amenajarea teritoriului și-au înregistrat prezența conform Listei de prezență.

Comisia pentru buget, finanţe şi bănci a reexaminat Legea, în ședință cu prezenţă fizică şi online în data de 26 octombrie 2021. Membrii Comisiei pentru buget, finanţe şi bănci și-au înregistrat prezența conform Listei de prezență.

La dezbaterea Legii a participat, în calitate de invitat, doamna Irina Radu, director în cadrul Ministerului Investiţiilor şi Proiectelor Europene. 

În urma reexaminării Legii şi a opiniilor exprimate, membrii celor două comisii au hotărât, cu  majoritate de voturi, să propună plenului Camerei Deputaților un raport comun de adoptare a Legii pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, în forma adoptată de Senat.
În raport cu obiectul şi conţinutul său, Legea face parte din categoria legilor ordinare.

	PREŞEDINTE,

	       PREŞEDINTE,

	Simona BUCURA-OPRESCU
SECRETAR,
Dumitru FLUCUŞ

Şef serviciu, 

Nicoleta Toma

Expert parlamentar, 

Sergiu-Vlad Pahonţu
	Bogdan - Iulian HUŢUCĂ

       SECRETAR,
Iulius – Marian FIRCZAK

Şef servicu,

Giorgiana Ene
Expert parlamnetar, 

Laura Elena Gheorghe




	

	


